Z A P I S N I K

18. sjednice Vijeća Mjesnog odbora Petruševec, 
održane 28. listopada 2022., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Luka Bojev
3. Mile Komljenović
4. Kristina Topolovec
5. Darko Mišić

Sjednici predsjedava Kristijan Rašić, predsjednik Vijeća.

Zapisnik vodi: Kristijan Rašić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora.


D N E V N I     R  E D

1. Plan malih komunalnih akcija MO Petruševec za 2023.
1. Zakup zemljišta k.č. 4200/1 k.o. Žitnjak.
1. Aktualna komunalna problematika. 
1. Razno: izvješća, pitanja i  prijedlozi.


Ad 1.) Plan malih komunalnih akcija MO Petruševec za 2023.

			Predsjednik Vijeća, Kristijan Rašić  napominje da su dobili  materijale za donošenje Plana malih komunalnih akcija Mjesnog odbora Petruševec za 2023.
Otvara raspravu:
Nakon kratke rasprave Vijeće jednoglasno donosi

Plan malih komunalnih akcija
Mjesnog odbora Petruševec u 2023.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Petruševec (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Planirana sredstva za financiranje ovog plana u iznosu od ukupno 120.640,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	2.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	33.990,00 €

	2.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	86.650,00 €

	Ukupno
	120.640,00 €




	3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 87.474 m² uređenih javnih zelenih površina na području Mjesnog odbora.

	4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 121.080 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 60.655,00 eura za asfalterski program i
	- 30 % ili 25.995,00 eura za ostale poslove redovnog održavanja.

	5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.

	8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Peščenica - Žitnjak u 2023.


Ad 2.) Zakup zemljišta k.č. 4200/1 k.o. Žitnjak.

Predsjednik Vijeća, Kristijan Rašić ukratko upoznaje nazočne da je Gradski ured za imovinsko pravne poslove i imovinu Grada poslao zahtjev ZOVKO MATE, iz Zagreba, za zakup neizgrađenog zemljišta dijela k.č. 4200/1 k.o. Žitnjak, za poljoprivrednu namjenu, te moli Vijeće Mjesnog odbora Petruševec da razmotri zahtjev stranke i očituje se ima li već zaprimljenih zahtjeva građana, planova ili potreba za korištenjem navedenog zemljišta odnosno je li Vijeće suglasno da se isto izda u zakup podnositelju.

Otvara raspravu.
Nakon rasprave svih vijećnika i razmatranje problematike vezane uz navedeno zemljište vijeće jednoglasno donosi sljedeći

Z a k l j u č a k
o zakupu zemljišta k.č. 4200/1 k.o. Žitnjak


1. Vijeće Mjesnog odbora Petruševec u postupku davanja očitivanja na temelju dopisa Gradskog ureda za imovinsko-pravne poslove i imovinu Grada KLASA: 940-01/20-002/319; URBROJ: 251-11-33-2/005-22-4., nema potreba za navedenim zemljištem k.č. 4200/1  k.o. Žitnjak.  

2. Ovaj zaključak dostavit će se Vijeću Gradske četvrti Peščenica – Žitnjak na daljnje postupanje.

Ad 3.) Aktualna komunalna problematika

Predsjednik Vijeća Kristijan Rašić ukazuje vijećnicima da je pristigao dopis grupe roditelja iz Petruševca koji dovode svoju djecu u OŠ Žitnjak, I. Petruševec 1. Roditelji upućuju na nedostatak parkirnih mjesta osobito za roditelje invalide te mole da im se preko puta škole na velikom parkiralištu iscrtaju barem dva parkirališna mjesta (ugao 
Otvara raspravu.
Nakon kratke rasprave, vijećnici jednoglasno donose

Z a k l j u č a k
o iscrtavanju parkirališta

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih tijela zatraži stručni očevid i u okviru svoje nadležnosti pokrene postupak:

· iscrtavanja parkirališta za invalide na parkiralištu preko puta OŠ Žitnjak
· ovaj zaključak dostavlja se Vijeću Gradske četvrti na postupanje
· dopis stranke u prilogu


Predsjednik Vijeća Kristijan Rašić ukazuje da bi trebalo nadležnima uputiti dopis za  zamijenu zastave kraj spomenika naših branitelja kod OŠ Žitnjak jer je potrgana i u lošem stanju. 
Otvara raspravu.
Nakon kratke rasprave vijećnci jednoglasno donose
 
Z a k l j u č a k
o zamjeni zastave kod spomenika branitelja kraj OŠ Žitnjak

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih tijela zatraži da u okviru svoje nadležnosti pokrene postupak:

· zamjene zastave kod spomenika kraj OŠ Žitnjak, I Petruševec 1
· ovaj zaključak dostavlja se Vijeću Gradske četvrti na postupanje
· dopis stranke u prilogu

Član Vijeća Mole Komljenović obavještava nazočne kako se u produžetku ulice Novi Petruševec iza Auto salona Ivan (ulaz u šumicu) ponovo počinje dovoziti otpad te te je potrebno na neki način spriječiti to dovoženje Predlaže se zatvaranje rampom jer se tim putem koriste i ljudi koji tamo obrađuju zemlju.   
Otvara raspravu.
Nakon kratke rasprave, vijećnici jednoglasno donose






Z a k l j u č a k
o postavljanju rampe u ulici Novi Petruševec iza Auto salona Ivan

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih tijela zatraži stručni očevid i u okviru svoje nadležnosti pokrene postupak:

· čišćenja otpada i postavljanje rampe u ulici Novi Petruševec ia Auto salona Ivan.
· ovaj zaključak dostavlja se Vijeću Gradske četvrti na postupanje
· dopis stranke u prilogu
Ad 4.) Izvješća, pitanja i prijedlozi.
[bookmark: _GoBack]
Predsjednik Vijeća Kristijan Rašić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima. 
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 20.00 sati.

Zapisnik sastavio:
______________
Kristijan Rašić


KLASA:024-08/22-003/2154
URBROJ:251-13-11-11-22-3
Zagreb, 28. listopada 2022.
Predsjednik
Vijeća Mjesnog odbora
Petruševec
_______________________
 Kristijan Rašić
